Liderul PNL Timiș, Alin Nica, nici nu vrea să audă de o candidatură comună cu PSD la alegerile locale! După ce de la nivel central s-a decis ca PNL și PSD să candideze în tandem la Primăria Timișoara și șefia CJ Timiș, Alin Nica ar fi declarat în fața colegilor de partid că va candida oricum la șefia CJ Timiș, chiar dacă asta va însemna să candideze din partea unei platforme liberale, aluzie la Alianța Dreapta Unită.
Opinia filialei de Timiș e ca PSD și PNL să meargă cu lista proprii, asta s-a votat pe 1 martie
Concret, PNL ar fi trebuit să aibă candidat la Primăria Timișoara și PSD la CJ Timiș. Alin Nica e lider al PNL Timiș și președinte al CJ Timiș și nu vrea să audă de o asemenea combinație. Acesta spune însă că nu a demsionat și că va lupta pentru PNL!
Nu îmi dau demisia sub nicio formă. Nu e cazul, mă lupt pentru PNL până la capăt. Nu îl vând către PSD. Nu mă interesează funcția de senator pentru a tranzacționa interesul timișenilor. Ar însemna să calc pe cadavrele celor care au murit pentru libertate în Timișoara.